Page:Auld farmer's salutation to his auld mare Maggy, on giving her a ripp of corn, to Hansel in the New Year.pdf/2



Guid New-year I wish thee, Maggie! Hae there’s a ripp to thy auld baggie: Tho' thou's howe-backit, now, an’ knaggie, I've seen the day, Thou could hae gaen like onie staggie, Out owre the lay.

Tho' now thou's dowie stiff an’ crazy, An' thy auld hide as white's a daizy, I've seen thee dappl't sleek, an glazie, A bonnie gray: He shou’d been right that daur't to raize thee, Ance in a day.

Thou ance was i' the foremost rank, A silly buirdly. sleeve and swank, An’ set weel down a shapely shank, As e’er tread yird; An' could hae flown out-owre a stank, Like onie bird.